ประกาศมหาวิทยาลัยเทคโนโลยีราชมงคลธัญบุรีประกาศมหาวิทยาลัยเทคโนโลยีราชมงคลธัญบุรีเรื่องหลักเกณฑ์การปฏิบัติเกี่ยวกับการจ้างออกแบบและควบคุมงานก่อสร้างอาคารด้วยเงินรายได้ของมหาวิทยาลัยพ.ศ. ๒๕๔๙[๑] โดยที่เป็นการสมควรกำหนดหลักเกณฑ์การปฏิบัติเกี่ยวกับการจ้างออกแบบและควบคุมงานก่อสร้างอาคารด้วยเงินรายได้ของมหาวิทยาลัยอาศัยอำนาจตามความในมาตรา๑๒ มาตรา ๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘และมติสภามหาวิทยาลัยเทคโนโลยีราชมงคลธัญบุรีในการประชุมครั้งที่ ๓/๒๕๔๙ วันที่ ๒๗มีนาคม พ.ศ. ๒๕๔๙ มหาวิทยาลัยเทคโนโลยีราชมงคลธัญบุรีจึงประกาศกำหนดหลักเกณฑ์การปฏิบัติเกี่ยวกับการจ้างออกแบบและควบคุมงานก่อสร้างอาคารด้วยเงินรายได้มหาวิทยาลัยไว้ดังนี้ข้อ๑ ในประกาศนี้อาคาร หมายความว่าสิ่งปลูกสร้างถาวรที่บุคคลอาจเข้าอยู่หรือใช้สอยได้และรวมตลอดถึงสิ่งก่อสร้างอื่นๆ ซึ่งสร้างขึ้นเพื่อประโยชน์ใช้สอยสำหรับอาคารนั้นๆและสิ่งอื่นๆ ซึ่งเป็นส่วนประกอบของตัวอาคารผู้ให้บริการ หมายความว่านิติบุคคลหรือบุคคลธรรมดาที่ประกอบธุรกิจบริการด้านงานออกแบบและควบคุมก่อสร้างอาคารเงินรายได้ หมายความว่ารายได้ตามที่กำหนดไว้ในมาตรา ๑๒ แห่งพระราชบัญญัติมหาวิทยาลัยเทคโนโลยีราชมงคลพ.ศ. ๒๕๔๘ข้อ๒หลักเกณฑ์และวิธีการดำเนินงานในการจ้างออกแบบและควบคุมงานก่อสร้างอาคาร๒.๑การจ้างออกแบบและควบคุมงานก่อสร้างอาคารให้มหาวิทยาลัยเลือกจ้างผู้ให้บริการรายหนึ่งรายใดซึ่งเคยทราบหรือเคยเห็นความสามารถแล้ว และเป็นผู้ให้บริการที่มีหลักฐานดีตามที่คณะกรรมการดำเนินการจ้างออกแบบและควบคุมงานก่อสร้างอาคารเสนอ๒.๒อัตราค่าจ้างออกแบบและควบคุมงานก่อสร้างอาคาร(๑)อาคารที่มีงบประมาณค่าก่อสร้าง ไม่เกิน ๑๐,๐๐๐,๐๐๐ บาทให้จ่ายค่าออกแบบ หรือค่าควบคุมงานอย่างใดอย่างหนึ่งอัตราร้อยละ ๒ของวงเงินงบประมาณค่าก่อสร้าง(๒)อาคารที่มีงบประมาณค่าก่อสร้างเกิน ๑๐,๐๐๐,๐๐๐ บาทสำหรับในส่วนที่เกิน ๑๐,๐๐๐,๐๐๐ บาทให้จ่ายค่าออกแบบหรือค่าควบคุมงานอย่างใดอย่างหนึ่งในอัตราร้อยละ ๑.๗๕ของวงเงินงบประมาณค่าก่อสร้าง(๓)อัตราค่าจ้างออกแบบและควบคุมงานตามข้อ (๑) และ (๒)ไม่รวมถึงค่าสำรวจและวิเคราะห์ดินฐานราก๒.๓ในการจ้างออกแบบและควบคุมงานก่อสร้างอาคารแต่ละครั้งให้อธิการบดีแต่งตั้งคณะกรรมการดำเนินการจ้างออกแบบและควบคุมงานขึ้นคณะหนึ่งประกอบด้วย ประธาน ๑ คน และกรรมการอื่นอีกอย่างน้อย ๒ คน และควรมีผู้ทรงคุณวุฒิหรือผู้มีความรู้ในงานก่อสร้างอาคารที่จะจ้างออกแบบและควบคุมงานนั้นๆเข้าร่วมเป็นกรรมการด้วย๒.๔หน้าที่ของคณะกรรมการดำเนินการจ้างออกแบบและควบคุมงาน(๑)กำหนดรายละเอียดวัตถุประสงค์การใช้ประโยชน์อาคารที่จะจ้างออกแบบและควบคุมงานให้สอดคล้องกับนโยบายและระยะเวลาที่ต้องใช้แบบรูปรายการที่มหาวิทยาลัยกำหนดเพื่อใช้ประกอบการพิจารณาว่าจ้าง(๒)กำหนดคุณสมบัติและประสบการณ์ในการออกแบบหรือควบคุมงานของผู้ให้บริการที่เหมาะสมกับประเภทและลักษณะอาคารที่จะจ้างออกแบบหรือควบคุมงาน(๓)กำหนดวิธีการคัดเลือกเพื่อให้ได้ผู้ให้บริการที่มีคุณสมบัติเหมาะสมที่สุด(๔)คัดเลือกผู้ให้บริการที่สมควรจ้าง เสนอต่อมหาวิทยาลัยเพื่อพิจารณาสั่งจ้างต่อไป๒.๕การสั่งจ้างออกแบบและควบคุมงานก่อสร้าง การลงนามในสัญญาจ้างหรือข้อตกลงจ้างให้เป็นอำนาจของอธิการบดี๒.๖รูปแบบของสัญญาจ้าง/ข้อตกลง ให้นำตัวอย่างแบบสัญญาจ้างที่ปรึกษาออกแบบและควบคุมงานที่คณะกรรมการว่าด้วยการพัสดุกำหนดมาเป็นแนวทางในการจัดทำสัญญา๒.๗การตรวจและรับมอบงาน ให้อธิการบดีแต่งตั้งคณะกรรมการตรวจรับมอบงานขึ้นคณะหนึ่งประกอบด้วย ประธาน ๑ คน และกรรมการอื่นอีกอย่างน้อย ๒ คน โดยควรให้มีผู้ทรงคุณวุฒิหรือผู้มีความรู้งานก่อสร้างอาคารที่จ้างออกแบบและควบคุมงานนั้นๆเข้าร่วมเป็นกรรมการด้วยข้อ๓ หลักฐานการจ้างให้ใช้ใบเสร็จรับเงินของผู้ให้บริการประกาศ ณ วันที่ ๓๑กรกฎาคม พ.ศ. ๒๕๔๙นำยุทธ สงค์ธนาพิทักษ์อธิการบดีมหาวิทยาลัยเทคโนโลยีราชมงคลธัญบุรีมณฑิตา/ผู้จัดทำ๑๔ กุมภาพันธ์ ๒๕๕๔วิภา/ตรวจ๙ มิถุนายน ๒๕๕๔[๑]ราชกิจจานุเบกษา เล่ม ๑๒๓/ตอนที่ ๙๕ ง/หน้า ๖๔/๑๔ กันยายน ๒๕๔๙